384 

 [Myodes torqvatus.) 

 Robeson-Kanal, i 1875 — 76, oftere blev funden ude paa Isen 



langt fra Land, oftest død, men undertiden levende, i udmattet 

 Stand. Den efterstræbes især af Lækat, Sneugle, Fjeldræv og 



den Lille Kjove, ogsaa af Jagtfalk og Ulv. 



I Egnen om Thank-God-Harbour fandtes den i 1871 og 72 af 

 Deltagerne i „Polaris "-Rejsen som almindelig; ialt fangede man om- 

 trent 20 Stykker. Den nævnes af Davis og Bessels som iagttagen 

 i September, Oktober og Marts foruden i Sommertiden. I Slutningen 

 af Maj var den endnu i Vinterdragt. Ilte August fandtes en Rede 

 med 4 spæde Unger. Paa sine Steder var Jorden gjennemkrydset 

 af dens Gange; Redei-ne plejede at ligge under løse Klippeblokke, 

 og derfra udstraalede Gangene i Jorden i alle Retninger; Gangenes 

 Mundinger laa oftest temmelig langt fra Rederne. Fra Mundingerne 

 af Gangene i Jorden var der om Vinteren igjen gravet vidtløftige 

 Gange ud under Sneen, hvad man saa, da Sneen smeltede; længe 

 efter at Sneen var svunden, kunde man endnu spore de Gange, der 

 havde været -under den; Gjødningen var dér ophobet, og senere 

 spirede Græsset dér særlig frodigt. — Ved Thank-God-Harbour blev 

 den ogsaa funden i Maj 1876, meddele Nares og Feilden. 



Ved Mary-Murray-Ø, paa 83° 19', fandtes den, meddeler Greely, 

 i Maj 1882 af Lockwood, der ogsaa iagttog dens Spor andre Steder 

 langs Nordkysten længere mod N.Ø., saa langt som han naaede, 

 indtil 83°24'. 



Ved Kap Dalton, S. for Scoresby-Sund paa Østkysten, blev der 

 i Juh 1900 fanget to, i henholdsvis 600 og 1000 Fods Højde, 

 meddeler S. Jensen. Ved Turner-Sund blev der i et Lækatte-Bo i 

 en Stenrøs fundet en ihjelbidt. Paa Sydsiden af Manby-Halvø blev 

 der fanget fire; her fandt Deichmann deres Reder i ganske smaa 

 udtørrede Vandløb under løse Stene. 



Paa Jameson-Land toges to eller tre .i Juli 1822 af Scoresby 

 senior, som meddelt af Scoresby junior og Traill. — Ved Scoresby- 

 Sund fandtes den i 1891 — 92, efter Bay, almindelig. Ved Kap 

 Stewart paa Jameson-Land var der Tegn til, at den var talrig; 

 ellers syntes den at være almindeligere omkring Bunden af Fjordens 

 Grene end ude ved dens Munding; den nævnes særiig fra Gaase- 

 fjord, Føhnfjord og Danmarks-Ø. Dens Spor saaes hele Vinteren; 

 om Morgenen stod Sporene jevnlig i Sneen paa Land nær Husene 

 paa Danmarks-Ø eller paa Isen nær Skibet i Havnen; en Nat var 

 en Lemming endogsaa gaaet ombord i Skibet; ofte var den paa 



